Leons Līdums

Leons Līdums (dzimis  Gārsenē) ir latviešu pedagogs un politiķis. Šobrīd ir Aizkraukles novada domes priekšsēdētājs, šo amatu ieņem kopš . Bijis 9. Saeimas deputāts, pārstāvot Tautas partiju. Šobrīd partijas "Latvijas attīstībai" biedrs.

 Dzīvesgājums 
1980. gadā ieguvis maģistra grādu pedagoģijā (Fizikas un matemātikas skolotājs) Daugavpils Universitātē. Strādājis par fizikas un informātikas skolotāju. No 1986. gada Aizkraukles 2. vidusskolas direktora vietnieks mācību darbā, bet 1988. gadā iecelts par direktoru šajā pašā skolā.

 Politiskā darbība 
2005. gada pašvaldību vēlēšanās L. Līdums tika ievēlēts Aizkraukles novada domē no Tautas partijas. 2006. gadā notikušajās 6. Saeimas vēlēšanās viņu ievēlēja par 6. Saeimas deputātu.

2009. gada pašvaldību vēlēšanās ievēlēts Aizkraukles novada domē, ievēlēts par novada domes priekšsēdētāja vietnieku. 2011. gadā pēc domes priekšsēdētāja Viļņa Plūmes nāves L. Līdums tika ievēlēts par Aizkraukles novada domes priekšsēdētāju. Šai pašā gadā izstājies no Tautas partijas un bija Vidzemes partijas dibinātāju skaitā.

2013. gada pašvaldību vēlēšanās ievēlēts Aizkraukles novada domē no Vidzemes partijas un ievēlēts par domes priekšsēdētāju. Tāpat vēlētāju atbalstu saņēmis arī 2017. gada pašvaldību vēlēšanās, saglabājot arī novada domes priekšsēdētāja amatu. 2021. gada pašvaldību vēlēšanās L. Līdums tika ievēlēts Aizkraukles novada domē no partijas "Latvijas attīstībai" un Vidzemes partijas kopējā saraksta, ievēlēts par domes priekšsēdētāju. 2021. gadā mainījis partijisko piederību un iestājies partijā “Latvijas attīstībai”. 2025. gada pašvaldību vēlēšanās atkal ievēlēts Aizkraukles novada domē no partijas “Latvijas attīstībai” un Vidzemes partijas kopējā saraksta, ievēlēts par novada domes priekšsēdētāju

 Atsauces 

Kategorija:1957. gadā dzimušie
Kategorija:Jēkabpils novadā dzimušie
Kategorija:Aizkraukles novada pašvaldību vadītāji
Kategorija:Daugavpils Universitātes absolventi
Kategorija:Latvijas pašvaldību vadītāji
Kategorija:9. Saeimas deputāti